钦定古今图书集成/历象汇编/庶征典/第164卷 > 《宋书》 > 《符瑞志》
## 钦定古今图书集成/历象汇编/庶征典/第164卷 > 《宋书》 > 《符瑞志》

凤凰者，仁鸟也。不刳胎剖卵则至，或翔或集。雄曰凤，
雌曰凰。蛇头燕颌，龟背鳖腹，鹤颈鸡喙，鸿前鱼尾，青
首骈翼，鹭立而鸳鸳思，首戴德而背负仁，项荷义而
膺抱信，足履正而尾系武。小音中钟，大音中鼓，延颈
奋翼，五光备举，兴八风，降时雨，食有节，饮有仪，往有
文，来有嘉，游必择地，饮不妄下。其鸣，雄曰《节节》，雌曰
《足足》。晨鸣曰发明，昼鸣曰“上朔”，夕鸣曰“归昌”，昏鸣曰
“固常”，夜鸣曰“保长。”其乐也，徘徘徊徊，雍雍喈喈。唯凤
凰为能究万物，通天祉，象百状，达王道，率五音，成九
德，备文武，正下国。故得凤之象，一则过之，二则翔之，
三则集之，四则《春秋》居之，五则终身居之。

“神鸟”者，赤神之精也，知音声清浊和调者也。虽赤色
而备五采，鸡身，鸣中五音，肃肃雝雝。喜则鸣舞，乐处
幽隐，风俗从则至。

《比翼鸟》，王者德及高远则至。

《赤雀》，周文王时御，丹书来至。

《苍乌》者，贤君修行孝慈于万姓，不好杀生，则来。
赤乌，周武王时御谷，至兵不血刃而殷服。

《白燕》者，师旷时御丹书来至。

《三足乌》，“王者慈孝，天地则至。”

《白乌》，“王者宗庙肃敬则至。”

《白雀》者，“王者爵禄均则至。”

《白鸠》，成汤时来至。

《同心鸟》，王者德及遐方，四夷合同则至。